Document ID: /roh_data/filtered/Billingualer_Corpus_interleaved-de-rm.jsonl.gz/1250

This is a text translated from German to Rumantsch Grischun.
Unabhängigkeit der Finanzkontrolle soll gestärkt werden

Die Geschäftsprüfungskommission des Grossen Rates (GPK) und die Bündner Regierung wollen die Unabhängigkeit der Finanzkontrolle stärken und die Stellung der Finanzkontrolle auf Gesetzesstufe konkretisieren. Zudem sollen die Abhängigkeiten im administrativen Bereich geklärt und dabei auch die Entwicklung bei den Finanzkontrollen in der übrigen Schweiz berücksichtigt werden. Das kantonale Finanzhaushaltsgesetz ist deshalb einer Revision unterzogen und es sind umfassende Bestimmungen zur Finanzaufsicht eingebaut worden. Diese Vorlage geht nun in die Vernehmlassung. Anschliessend soll eine Botschaft erarbeitet werden, die der Grosse Rat in der Augustsession 2007 behandeln wird. Das Inkrafttreten ist in den Hauptteilen auf den 1. Januar 2008 vorgesehen.

Die Neuregelung der Finanzaufsicht lehnt sich stark an das Mustergesetz der Fachvereinigung der Schweizerischen Finanzkontrollen an. Gegenüber der heutigen Regelung wird die Unabhängigkeit der Finanzkontrolle gestärkt, was für ihre Prüfungstätigkeit und ihre Glaubwürdigkeit von grosser Bedeutung ist. Die Finanzkontrolle soll indessen weiterhin - wie in der Schweiz üblich - als Fachorgan der Finanzaufsicht für die GPK und die Regierung tätig sein.

Eine der Neuerungen der Revision sieht vor, dass die Regierung den Leiter der Finanzkontrolle auf Antrag (Wahlvorschlag) eines paritätischen Auswahlgremiums, bestehend aus Vertretern der Regierung und der GPK, wählt. Auch eine Abberufung des Leiters der Finanzkontrolle durch die Regierung geschieht auf Antrag des gemeinsamen Gremiums. Des Weiteren soll die Finanzkontrolle bezüglich Ausgabenkompetenzen und Kreditüberschreitungskompetenzen einem Departement gleichgestellt werden. Ferner soll die Finanzkontrolle die Aufsichtstätigkeit der GPK unter Berücksichtigung des Auftrages dieser Kommission unterstützen. Die Finanzkontrolle lässt der GPK jede der Oberaufsicht dienende Information zukommen. Neu soll das GPK-Sekretariat organisatorisch klar von der Finanzkontrolle getrennt sein. Die Finanzkontrolle soll künftig nicht mehr für das Führen des GPK-Sekretariats zuständig sein. Vorgesehen ist die Integration des GPK-Sekretariats in das Ratssekretariat. Schliesslich soll der Tätigkeitsbericht der Finanzkontrolle neu veröffentlicht werden. Dieser Bericht hat indessen das Amtsgeheimnis und die Persönlichkeitsrechte zu wahren.

Die Vernehmlassungsunterlagen können auf der Homepage des Departements für Finanzen und Gemeinden unter der Adresse www.dfg.gr.ch heruntergeladen werden. Die Vernehmlassung dauert bis zum 26. März 2007.

Gremium: Departement für Finanzen und Gemeinden

Quelle: dt Departement für Finanzen und Gemeinden

Data: 15.02.2007

L'independenza da la controlla da finanzas duai vegnir rinforzada

La cumissiun da gestiun dal cussegl grond (CdG) e la regenza grischuna vulan rinforzar l'independenza da la controlla da finanzas e concretisar la posiziun da la controlla da finanzas sin il stgalim da la lescha. Plinavant duain vegnir scleridas las dependenzas en il sectur administrativ. En quest connex duai vegnir resguardà er il svilup tar las controllas da finanzas en il rest da la Svizra. Per quest motiv è la lescha davart las finanzas dal chantun Grischun vegnida suttamessa ad ina revisiun ed igl èn vegnidas integradas disposiziuns cumplessivas davart la surveglianza da finanzas. Quest project va ussa en consultaziun. Suenter duai vegnir elavurada ina missiva ch'il cussegl grond vegn a tractar en la sessiun d'avust 2007. Igl è previs da metter en vigur las parts principalas per il 1. da schaner 2008.

La nova regulaziun da la surveglianza da finanzas sa basa fitg sin la lescha da model da l'uniun professiunala da las controllas da finanzas da la Svizra. En cumparegliaziun cun la regulaziun actuala vegn rinforzada l'independenza da la controlla da finanzas, quai ch'è da gronda impurtanza per sia activitad da controlla e per sia vardaivladad. La controlla da finanzas duai dentant - sco quai ch'igl è usità en Svizra - esser activa vinavant sco organ spezialisà da la surveglianza da finanzas per la CdG e per la regenza.

Ina da las novaziuns da la revisiun prevesa che la regenza elegia la manadra u il manader da la controlla da finanzas sin proposta (proposta electorala) d'in gremi da selecziun paritetic che consista da represchentantas e da represchentants da la regenza e da la CdG. Er sche la regenza revochescha la manadra u il manader da la controlla da finanzas, ha quai lieu sin proposta dal gremi communabel. Areguard las cumpetenzas d'expensas ed areguard ils surpassaments da credits duai la controlla da finanzas plinavant survegnir il medem status sco in departament. Ultra da quai duai la controlla da finanzas sustegnair l'activitad da surveglianza da la CdG, e quai resguardond l'incumbensa da questa cumissiun. La controlla da finanzas dat a la CdG tut las infurmaziuns che servan a la surveglianza suprema. Da nov duai l'organisaziun dal secretariat da la CdG esser separada cleramain da la controlla da finanzas. En l'avegnir na duai la controlla da finanzas betg pli esser cumpetenta per manar il secretariat da la CdG. Igl è previs d'integrar il secretariat da la CdG en il secretariat dal cussegl grond. La finala duai il rapport da gestiun da la controlla da finanzas vegnir publitgà da nov. Quest rapport sto dentant tegnair quint dal secret d'uffizi e dals dretgs persunals.

Ils documents da consultaziun pon vegnir chargiads giu da la pagina d'internet dal departament da finanzas e vischnancas sut l'adressa www.dfg.gr.ch. La consultaziun dura fin ils 26 da mars 2007.

Gremi: departament da finanzas e vischnancas

Funtauna: rg departament da finanzas e vischnancas

Data: 15.02.2007